Eestis on palju väitlusi esile kutsunud teema, kas venelased Eestis on "Eestimaa venelased" või "venemaa baltlased" (kaasmaalased?).  Ka teisiti saab küsida - kas nad on eestimaalased või kolonistid ja kolonistide järeltulijad e. kas omad või võõrad?    Kodurahu huvides ning Euroopast "multikulti" nime all imporditud juurtetuse kiidusäras, mida toetab Eesti valitseva eliidi poolt  sisse viidud väärastunud kodakondsuse poliitika, punnitakse hommikust õhtuni, et kõik on OK, lõimumine JEE, me KÕIK oleme eestimaalased.    Kuid kas ikka on nii? Külalised või kolonistid?    Ühte piiritletud inimgruppi ühes riigis iseloomustaks austus selle riigi ja rahva kultuuri vastu, lojaalsus riigile ning selle riigi tekkele ning ajaloole ning tahe kanda kodakondsusega kaasnevaid õigusi ja kohustusi. Vastasel juhul ei ole konkreetne eelnimetatule vastustav indiviid selle  piiritletud inimgrupi osa. Seega kui selleks piiritletud inimgrupiks on eestimaalased, siis on võimalik sinna kuuluda või mitte kuuluda.    Ma ei hakka järgnevalt rääkima sellisest imelikust substantsist nagu venekeelsed, sest tegemist on ilmselge värdväljendiga (kõlab nagu "vigane inimene"), vaid nimetan vene keelt rääkivaid inimesi lihtsalt venelasteks ja ei pea silmas siin pelgalt venelasi kui ühe rahva osa. Vaid neid, kes ei räägi eesti keelt ja kelle jaoks Maarjamaa ei ole koht, kus juured kasvavad.  See on ka arusaadavam lihtsalt seetõttu, et eestlaste jaoks on "venelane" kasutatav tavakeeles ka üldmõistena isikute suhtes, kes pole eestlane ja kasutab oma igapäevasuhtlemiseks vene keelt.